CELEX: 22020D0921
Language: mt
Date: 2019-02-08 00:00:00
Title: Deċiżjoni tal-Kumitat Konġunt taż-ŻEE Nru 2/2019 tat-8 ta’ Frar 2019 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2020/921]

16.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 228/3
               
            
         DEĊIŻJONI TAL-KUMITAT KONĠUNT TAŻ-ŻEE Nru 2/2019
         tat-8 ta’ Frar 2019
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2020/921]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2018/1550 tas-16 ta’ Ottubru 2018 dwar it-tiġdid tal-awtorizzazzjoni tal-aċidu benżojku bħala addittiv fl-għalf għall-ħnienes miftuma u għall-ħnieżer għat-tismin u li jħassar ir-Regolamenti (KE) Nru 1730/2007 u (KE) Nru 1138/2007 (detentur tal-awtorizzazzjoni DSM Nutritional Products Ltd) (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament ta’ Implimentazzjoni (UE) 2018/1550 iħassar ir-Regolamenti tal-Kunsill (KE) Nru 1730/2006 (2) u (KE) Nru 1138/2007 (3), li huma inkorporati fil-Ftehim ŻEE u li konsegwentement għandhom jitħassru skont il-Ftehim ŻEE.
                  
               
                     (3)
                  
                  
                     Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma għandiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (4)
                  
                  
                     Għaldaqstant, l-Anness I tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu II tal-Anness I tal-Ftehim ŻEE għandu jiġi emendat kif ġej:
            
                        (1)
                     
                     
                        Il-punt segwenti jiddaħħal wara l-punt 262 (ir-Regolament ta’ Implimentazzjoni tal-Kummissjoni (UE) 2018/1039):
                        
                                    ‘263.
                                 
                                 
                                    
                                       32018 R 1550: Regolament ta’ Implimentazzjoni tal-Kummissjoni (UE) 2018/1550 tas-16 ta’ Ottubru 2018 dwar it-tiġdid tal-awtorizzazzjoni tal-aċidu benżojku bħala addittiv fl-għalf għall-ħnienes miftuma u għall-ħnieżer għat-tismin u li jħassar ir-Regolamenti (KE) Nru 1730/2006 u (KE) Nru 1138/2007 (detentur tal-awtorizzazzjoni DSM Nutritional Products Ltd) (ĠU L 260, 17.10.2018, p. 3).’
                                 
                              
                  
                        (2)
                     
                     
                        It-testi tal-punti 1zzzc (ir-Regolament tal-Kummissjoni (KE) Nru 1730/2006) u 1zzzz (ir-Regolament tal-Kummissjoni (KE) Nru 1138/2007) jitħassru.
                     
                  
         
            Artikolu 2
            It-testi tar-Regolament ta’ Implimentazzjoni (UE) 2018/1550 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fid-9 ta’ Frar 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-8 ta’ Frar 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 260, 17.10.2018, p. 3.
         
            (2)  ĠU L 325, 24.11.2006, p. 9.
         
            (3)  ĠU L 256, 2.10.2007, p. 8.
         
            (*1)  Ma huwa indikat l-ebda rekwiżit kostituzzjonali.